Odense Adresse-Contoirs Efterretninger, 1837-11-03
Paa Professor Petersens i "Flyvende Post indrykkede Afhandling om Trykkefrihedsselskabet, har Prof. H. N. Clausen taget til Gjenmæle i en temmelig vidtløftig Artikkel i Folkebladet, uden dog i sine bemærkninger at ville tage nærmere Hensyn til den nævnte Afhandling, men kun tilføiende den Erklæring: "at han angaaende alt Væsentligt er enig med sin ærede Ven og Kollega. Prof. Clausen drøfter da baade Selskabets Fortid og dets Fremtid, og formener, hvad det første Punkt angaaer, at Begyndelsen til en kraftig Virksomhed er gjort, at der er Haab om en endnu gedignere Virken, og at Selskabet maa antages virkelig for en Deel at have dannet Folkets Dom over Gjenstande, der maae være nyttige for Alle, samt at have bidraget til, ved en Forbindelse og Samvirken mellem Forfattere indbyrdes at befordre en litterair Almeenaand. Heller ikke, siges der, har Selskabet ved en servil Taushed svigtet den almindelige Forventning, men det har tvertimod aabent udtalt sig saavel med Hensyn til den Davidske Sag, som angaaende flere for Pressen betydningsfulde Momenter. Hvad dets Virksomhed imod Pressens Misbrug angaaer, formenes, at ogsaa denne har yttret sig og virkelig havt Følger, saasom de Blade, om hvilke der i Særdeleshed er ført Anke med Hensyn til Sprog og Tone i Omtale af offentlige Foranstaltninger, i de seneste Aar røbe større Bestræbelse efter Værdighed og anstændig Holdning (?). Heller ikke Selskabets Forhandlinger og Discussioner, hedder det, have været uden Betydning og Vigtighed. Hvad Selskabets Fremtid angaaer, mener Prof. Clausen, at et Schismaa ikke staaer til at befrygte eller vente, da der i Grunden ikke er to modstridende Partier, i Selskabet, ligesom og, at en saadan Spaltning ikke heller var ønskelig. Dersom de, – slutter Artiklen - der ikke finde sig tilfredsstillede ved den Virksomhed, de ville kunne love sig af Selskabet i Fremtiden, ville tage sig Tid til at betænke, hvor smuk en Betydning der ligger i en Forening som denne - stiftet og fremblomstret paa en Tid, der er mere skikket til at opløse end at samle og forbinde - hvad en saadan Forening er værd og hvad den kan blive værd: da ville de, medens de ønske Mere, være villige til at lade sig nøie med Mindre; og det tør da haabes, at Alles Bestræbelser ville mødes i den ene Jnteresse, at bevare Selskabets Heelhed og Eenhed." - En litterair Strid i Danmark lader sig imidlertid ikke saa let bilægge, og Man finder saaledes nu i "Dagen, et meget velskrevet Forsvar af Prof. Petersen, hvori denne blot fremstiller, at hans tidligere Artikkel ikke maa blive misforstaaet, Noget, som let kunde skee, da Flyveposten (som Prof. Clausen selv siger) har blandt sine Abonnenter kun en ringe Deel af Folkebladets Læsere. Dernæst erklærer Prof. Petersen, at han, naar han taler om et forestaaende Schisma, ikke har tænkt sig et saadant Schisma mellem Stifterne paa den ene Side og Selskabet paa den anden dertil kjender han de tilsigtede Mænds Karakteer for nøie. En anden Sag er det, at der for nærværende Tid er Partier, i Selskabet, og at dets nuværende Sammensætning og Love ikke spaaer noget Godt for Fremtiden. Sin Artikkel slutter Prof. Petersen, med de Ord: "Forresten maae jeg bede Læserne at erindre, at her kun er Tale om, hvad Selskabet har været, og hvad det er, ikke om, hvad det med en forandret Organisation muligen kan blive. Denne Mulighed vedkommer ikke den Betragtning af Sagen, som i disse Blade meddeles til Overveielse og Drøftelse.